### Beslutninger

Sagens behandling blev udsat i byrådets møde den 26. april 2023.

###

.

### Resume

Der er i februar 2023 indgået en national politisk aftale om forlængelse af de udvidede frihedsgrader på skoleområdet, så de også gælder i det kommende skoleår.

Med denne indstilling foreslås det, at byrådet tager stilling til den frihedsgrad, som kræver byrådets vedtagelse. Det foreslås således, at byrådet atter delegerer til skolerne at beslutte, om de vil benytte muligheden for at afkorte skoleugen ved at konvertere hele eller dele af den understøttende undervisning til bl.a. to-voksenordninger.

Fleksibiliteten og friheden skal give skolerne fortsat mulighed for at tilrettelægge skoledagen og prioritere de indsatser, som giver fagligt og pædagogisk mening lokalt.

Det udvidede råderum ligger i forlængelse af [adresse] tilgang om, at styring i højere grad skal fremme frihed under ansvar og værdi for borgerne.

### Beslutningspunkter

Det indstilles:

At 1) det delegeres til skolerne i skoleåret 2023/24 at beslutte, om de vil benytte muligheden for at konvertere al understøttende undervisning til andre aktiviteter, der indebærer et tilsvarende personaleforbrug i undervisningen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-04-2023

Sarah Madsen: 16

Fremsendes til [adresse] med bemærkning, at Magistraten i mødet 17. april 2023 anbefaler, at byrådet tiltræder Magistratsafdelingen for Børn og Unges indstilling af 29. marts 2023.

Borgmester Anton Nissen var forhindret i at deltage i sagens behandling.